"Når du ser et rødt flag smælde" er for rigtig mange nordjyder dagens tema-sang, og hvis du er en af dem, men endnu ikke har fundet ud af, hvor du skal synge den, kan du her få et overblik over nogle af de største arrangementer i Nordjylland. Har vi glemt jeres arrangement? Send en mail på redaktion@tv2nord.dk . 07.30: Dansk Metal, Mosegårdsvej 14, Skagen Morgenkaffe med tilbehør og taler Arrangør: Socialdemokraterne i Skagen og LO Vendsyssel 08.30: Arbejdernes Forsamlingsbygning, Jernbanegade, Hobro Morgenkaffe, rundstykker og taler ved Kirsten Madsen, formand HK Nordjylland, Leif Skårup, Socialdemokraterne Mariagerfjord, Peder Larsen, folketingskandidat SF 08.30: Broanlægget ved havnen i Hadsund Morgenkaffe, rundstykker og taler ved Peder Larsen, Folketingskandidat for SF, Per Husted, folketingskandidat for Socialdemokraterne, Annika Holm, DSU-formand, Mariagerfjord, John Hansen, 3F Mariagerfjord 09.00: Kulturhuset, Kildevej, Sæby Formiddagskaffe med tilbehør og taler Arrangør: Socialdemokraterne i Skagen og LO Vendsyssel 10.00: 3F Midtvendsyssel, Nordens Allé, Brønderslev Kaffe og rundstykker, taler ved Stine Brix (EL) og Bjarne Laustsen (S) Arrangør: 3F Midtvendsyssel 12:00 Kulturladen på havnen i Løgstør Helstegt pattegris og pølser til børnene. Taler med MF Flemming Møller Mortensen (S) og Mads Øland, formand for Spillerforeningen. 12:00: Kildeparken, Aalborg Optog fra Fagforeningsgården i Aalborg mod Kildeparken begynder klokken 12. Programmet i Kildeparken begynder klokken 13 hvor debat mellem Stine Brix (EL), Lisbeth Bech Poulsen (SF) og Morten Ryom (folketingskandidat for S) debatterer på scenen. 13:00: Knivholt i Frederikshavn Taler ved Bjarne Laustsen (S), Birgit S. Hansen (S), folketingskandidat for SF Paul Rode Andersen, Jens Nielsen, formand for FOA Frederikshavn og Stine Brix (EL) 13:00: Amtmandstoften, Hjørring Optog fra det gamle rådhus klokken 13 og ankomst på Amtmandstoften klokken 13.30. Her taler fra S, SF og Ø samt faglig taler og ungdomstaler. 14:00: Blå kampdag i Jomfru Ane Parken De borgerlige partier mener, de røde partier og arbejerbevægelsen har taget "patent" på 1. maj, så i Jomfru Ane Parken i Aalborg kan man fra klokken 14.00 høre fire borgerlige politikere og flere repræsentanter fra erhvervslivet tale.

Opsummering:
Vi har samlet et overblik over nogle af de største 1. maj-arrangementer i Nordjylland. Se dem her.